CELEX: C2005/155/10
Language: et
Date: 2005-06-25 00:00:00
Title: Kohtuasi C-171/05 P: L. Piau 15. aprilli 2005. aasta apellatsioonkaebus Euroopa Ühenduste Esimese Astme Kohtu (neljas koda) 26. jaanuari 2005. aasta otsuse peale kohtuasjas T-193/02: L. Piau versus Euroopa Ühenduste Komisjon, keda toetas Rahvusvaheline Jalgpalliliitude Föderatsioon (FIFA)

25.6.2005   
            
            
               ET
            
            
               Euroopa Liidu Teataja
            
            
               C 155/5
            
         L. Piau 15. aprilli 2005. aasta apellatsioonkaebus Euroopa Ühenduste Esimese Astme Kohtu (neljas koda) 26. jaanuari 2005. aasta otsuse peale kohtuasjas T-193/02: L. Piau versus Euroopa Ühenduste Komisjon, keda toetas Rahvusvaheline Jalgpalliliitude Föderatsioon (FIFA)
   (Kohtuasi C-171/05 P)
   (2005/C 155/10)
   Kohtumenetluse keel: prantsuse
   L. Piau, keda esindab advokaat M. Fauconnet, esitas 15. aprillil 2005. aastal apellatsioonkaebuse Euroopa Ühenduste Kohtusse Euroopa Ühenduste Esimese Astme Kohtu (neljas koda) 26. jaanuari 2005. aasta otsuse peale kohtuasjas T-193/02: L. Piau v. Euroopa Ühenduste Komisjon, keda toetas Rahvusvaheline Jalgpalliliitude Föderatsioon (FIFA).
   Hageja palub Euroopa Kohtul:
   
               1.
            
            
               tühistada esimese astme kohtu otsus kohtuasjas T-193/02;
            
         
               2.
            
            
               tühistada Euroopa Ühenduste Komisjoni 15. aprilli 2002. aasta otsus;
            
         
               3.
            
            
               kuna vaidlus on otsuse tegemise staadiumis, teha Euroopa Kohtu põhikirja artikli 61 esimest lõiku kohaldades ise kohtuasjas lõplik otsus;
            
         
               4.
            
            
               jätta kohtuasja T-193/02 ja käesoleva apellatsioonkaebuse kohtukulud FIFA kanda.
            
         Õiguslikud alused ja peamised argumendid
   
               1.
            
            
               Hageja õiguste rikkumine
               Jättes omal algatusel tõstatamata EÜ asutamislepingu artikli 253 rikkumise küsimuse seoses sellega, et komisjon ei põhjendanud hageja EÜ asutamislepingu artiklit 49 käsitleva taotluse rahuldamata jätmist, on esimese astme kohus rikkunud talle antud pädevust. Peale selle rikkus esimese astme kohus Euroopa inimõiguste ja põhivabaduste kaitse konventsiooni artikli 6 lõiget 1, kuna ta jättis hageja teatud argumendid arvesse võtmata.
            
         
               2.
            
            
               EÜ asutamiselepingu artikli 81 rikkumine
               Kuna kutsealal vajalike eeskirjade kohta puuduvad sisulised tõendid ning samuti puuduvad tõendid, mis näitaksid mängijate esindajate tegevust puudutavate FIFA eeskirjade majanduslikku või tehnilist arengut, on esimese astme kohus jätnud oma otsuse õiguslikult põhjendamata. Esimese astme kohus tegi õigusliku vea, leides et ühenduse huvi kaebuse menetlemiseks puudub, samas kui kohtuotsus on õigusliku aluseta ja rikutud on EÜ asutamiselepingu artiklit 81.
            
         
               3.
            
            
               EÜ asutamislepingu artikli 82 rikkumine
               Kui komisjon FIFA turguvalitsevat seisundit ega ja selle võimaliku kuritarvitamist ei uurinud, ei võinud esimese astme kohus pärast turguvalitseva seisundi olemasolu sedastamist võtta endale komisjoni funktsiooni, otsustamaks, et turguvalitseva seisundi kuritarvitamist ei esine. Selliselt toimides tegi esimese astme kohus õigusliku vea, rikkudes kohtupraktikat ja EÜ asutamislepingu artiklit 82.
            
         
               4.
            
            
               Esimese astme kohtu kaalutluste vastuolulisus ja ebapiisavus on võrdväärne põhjenduse puudumisega seoses konkurentsivastaste mõjude püsimisega.
            
         
               5.
            
            
               Õiguslik viga “FIFA diplomite” võrdväärsuse hindamisel.
            
         
               6.
            
            
               Õiguskindluse põhimõtte rikkumine.
            
         
               7.
            
            
               Õiguslik viga komisjoni ülesannete ja pädevuse hindamisel.
            
         
               8.
            
            
               EÜ asutamislepingu artikli 39 rikkumine.
            
         
               9.
            
            
               EÜ asutamislepingu artikli 49 rikkumine.
            
         
               10.
            
            
               Õiguslik viga ühenduse huvi määratlemisel.